text: жоғарғы соқыр қоңыр көмір кен орны қарағанды қаласынан шығысқа қарай 30 км қашықтықта, қарағанды көмір алабында орналасқан. кен орналасқан жоғарғы соқыр синклиналі юра кезеңінің тау жыныстарынан (аргиллит, алевролит, құмтас, конгломерат) түзілген. жалпы қалыңдығы 900 м. көмірлі горизонт бес көмір қабатынан тұрады, олардың жалпы қалыңдығы 27,6 м. көмір қабаттарының құрылысы күрделі, таралымы тұрақсыз. көмірі күшті метаморфталған, маркасы 3б, ылғалдылығы 15 21%, күлділігі 13 21%, күкірті аз (0,5 0,8%), қызулығы 6,7 7,1 мың ккал/кг. көмірдің барланған жалпы қоры 2,15 млрд. т, оның 898 млн. тоннасын ашық әдіспен алуға болады, көмір жергілікті отын ретінде пайдаланылады.